kiskőrös város polgármestere
ELŐTERJESZTÉS
 (a Képviselő-testület 2024. április 17-i ülésére)
TÁRGY: 
Kőrösszolg nonprofit Kft.-vel megkötött támogatási szerződések felülvizsgálata
Kiskőrös Város Képviselő-testülete az alábbi határozataiban úgy döntött, hogy támogatási szerződést köt közfeladatok ellátása tárgyában a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft.-vel (továbbiakban: Kft.)

· 35/2020. intézmény üzemeltetési közfeladatok ellátása,

· 35/2020. köztisztasági és parkfenntartási közfeladat ellátása,

· 101/2019. fürdő üzemeltetési közfeladat ellátása.

Az intézmény üzemeltetési közfeladatok ellátása tárgyában, a köztisztasági és parkfenntartási közfeladat ellátása tárgyában megkötött támogatási szerződések 2020. július 1. napjától 2025. június 30. napjáig terjedő öt év határozott időtartamra, a fürdő üzemeltetési közfeladat ellátása tárgyában megkötött támogatási szerződés 2019. augusztus 1. napjától 2024. július 31. napjáig terjedő időtartamra a fenti határozatok melléklete szerinti tartalommal megkötésre kerültek. 

Az intézményüzemeltetési közfeladatok ellátása tárgyában megkötött támogatási szerződés kilenc alkalommal került módosításra, a 100/2020. Képv.testületi, az 5/2021., a 20/2021. és a 42/2021. polgármesteri, valamint a 74/2021., a 16/2022., a 71/2022., a 18/2023. és a 12/2024. Képv.test. határozatok alapján. 

Fürdő üzemeltetési közfeladat ellátása tárgyában megkötött támogatási szerződés hét alkalommal került módosításra, szerződés időtartamok meghosszabbításra kerültek, a 23/2020. Képv.testületi, a 31/2020. polgármesteri, a 12/2021., a 73/2021., a 16/2022., a 18/2023. és a 12/2024. Képv.test. határozatok alapján.

A köztisztasági és parkfenntartási közfeladat ellátása tárgyában megkötött támogatási szerződés hat alkalommal került módosításra a 20/2021. polgármesteri határozat, a 16/2022., a 70/2022., a 110/2022., a 18/2023. és a 12/2024. Képv.test. határozatok alapján.

A jelenlegi módosítás egy technikai módosítás; az intézményüzemeltetés, továbbá a köztisztaság és parkfenntartás feladatokra kötött Támogatási szerződések III.5.) pontja, valamint a Fürdő üzemeltetési feladatra kötött Támogatási szerződés IV.5.) pontja esetében az alábbi szövegrész helyére:

„A közfeladat ellátásához biztosított támogatási összeg célirányos felhasználását az Önkormányzat jogosult ellenőrizni. Minden hónap teljesítéséről elszámolást köteles benyújtani a Támogatott a teljesítés hónapját követő 20-25. nap között a controlling asszisztens által rendelkezésre bocsájtott mellékleteken. A következő havi előleg kiutalásának feltétele az adott hónapra vonatkozó elszámolás tulajdonos által történő elfogadása.”
az alábbi szövegrész lép:
„A közfeladat ellátásához biztosított támogatási összeg célirányos felhasználását az Önkormányzat jogosult ellenőrizni. Minden hónap teljesítéséről elszámolást köteles benyújtani a Támogatott a teljesítés hónapját követő 20-25. nap között a controlling asszisztens által rendelkezésre bocsájtott mellékleteken. Az elszámolás benyújtása hónapját követő havi előleg kiutalásának feltétele az adott hónapra vonatkozó elszámolás tulajdonos által történő elfogadása.”

A támogatási szerződéseket a felek határozott időtartamra kötötték, a módosítások 2024. május 1. napjától lépnek hatályba.

A fentiek alapján javaslom, hogy a Képviselő-testület az intézmény üzemeltetési közfeladatok, a köztisztasági és parkfenntartási közfeladatok, valamint a fürdő üzemeltetési közfeladatok ellátására megkötött támogatási szerződések kerüljenek módosításra a határozat-tervezetben foglaltak szerint.

Kiskőrös, 2024. április 9.
Domonyi László sk.
                                                                                                                              polgármester
HATÁROZAT- TERVEZET
A Képviselő-testület

1. a 35/2020. számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyban megkötött támogatási szerződést jelen határozat 1. sz. melléklete szerinti tartalommal módosítja

2. a 35/2020. számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között köztisztaság és parkfenntartási feladatok ellátása tárgyban megkötött támogatási szerződést jelen határozat 2. sz. melléklete szerinti tartalommal módosítja

3. a 101/2019. számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között fürdő üzemeltetési feladatok ellátása tárgyában megkötött támogatási szerződést jelen határozat 3. sz. melléklete szerinti tartalommal módosítja

4. felhatalmazza a polgármestert az 1-3. pontban megjelölt módosító okiratok, a módosításokkal egységes szerkezetbe foglalt támogatási szerződések aláírására.
Felelős: 
Polgármester
Határidő: 
2024. május 1.

